Gandia redueix en 85 punts el nivell d'endeutament segons informe l'Autoritat Independent de Responsabilitat Fiscal
18 juliol 2022

## Gandia redueix en 85 punts el nivell d'endeutament segons informe l'Autoritat Independent de Responsabilitat Fiscal18 juliol 2022Última actualització: 18 juliol 2022

![](../gestion/img/598b902eea751b9935b1dd938291fadbb556e7b4284cf23a54c111eaa9a232f7.jpg)  
  

L'alcalde de Gandia, José Manuel Prieto, acompanyat pel vicealcalde, Josep Alandete, i el regidor delegat d'Economia i Hisenda, Salvador Gregori, ha comparegut en roda de premsa per valorar els principals resultats que obté Gandia a l'informe de l'Autoritat Independent de Responsabilitat Fiscal (AIReF).

Tal com ha explicat **José Manuel Prieto**, el document indica que la ràtio d'endeutament respecte als ingressos corrents ha disminuït en 85 punts respecte al 2015 quan estàvem en risc crític (de 370 punts a 285). "_Amb aquestes dades i l'evolució que s'espera, és possible que al proper informe Gandia ja haja baixat un esglaó més, passant de risc alt a moderat. Hem baixat quatre graons a l'històric d'aquests informes des de 2015_".

La primera autoritat municipal ha volgut destacar que el Període de Pagament a Proveïdors ja se situa en onze dies i que aquest any i el proper s'amortitzaran 5 milions d'euros per exercici.

"_Aquests i altres indicadors ens han permés que el Ministeri ens haja tret de la zona de risc. Entre tots els Ajuntaments, hem passat de ser un mal exemple a ser una referència de com s'han de fer les coses_" va declarar Prieto qui afegia que "_malgrat aquests esforços, seguim complint amb les necessitats de la ciutadania i les empreses_".

Per part seua, **Salvador Gregori** ha explicat que "_les bones xifres que estem aconseguint pot ser que ens permeten baixar a situació de risc moderat. Des del 2015 gairebé hem baixat 100 punts al nivell d'endeutament. Els informes són clars i la resta és soroll i demagògia_".

Finalment, **Josep Alandete** ha declarat que "_les xifres són clares i objectives. Estem contents perquè seguim invertint en la ciutat malgrat un context complicadíssim marcat per la pandèmia i la crisi de matèries primeres_".

[Twittear](https://twitter.com/share)